Ikke færre end 864 skoleklasser på 75 skoler i Nordjylland er med i kampagnen. Og i år er der rekord stor tilmelding: mere end 16.000 skolebørn cykler og går til skole i hele maj - det er 10.000 flere end 2006. - Der er flere og flere, som er med i den her kampagne. Det er både de helt små i børnehaveklasserne op til 10.klasse-eleverne, siger kommunikationsmedarbejder, Maria Kjær Hanefelt Dinesen, Vejcenter Nordjylland til TV2/NORD. I kampagnen "Vi cykler/går til skole", der er rettet mod de nordjyske elever, sætter Vejcenter Nordjylland fokus på børns transport til skole. K ampagnen varer hele maj måned ligesom de voksnes "Vi cykler til arbejde"- kampagne - så forældrene har kun gode grunde til at cykle til skole med deres børn. Der vil være en præmie til den klasse, der har cyklet og gået flest gange i skole i maj måned. Ligesom der også vil blive trukket lod om en pris til én eller flere, som blot har deltaget i kampagnen.
Vejcenter Nordjylland opfordrer 1. maj alle nordjyske skolebørn til at springe op på sadlen og træde i cykelpedalerne. Og det er der faktisk rigtig mange, som gør: 16.000 skoleelever deltager i "Vi cykler/går til skole